stanford-oval/wikipedia huggingface dataset:
יובל רותם
ביוגרפיה

רותם נולד בתל אביב לישראל ורחל פרנקל, ובגיל צעיר עברה משפחתו להתגורר בגבעתיים. הוא למד בתיכון עירוני ט' בתל אביב.
לאחר שירותו הצבאי השלים תואר ראשון ותואר שני במדעי המדינה ויחסים בינלאומיים באוניברסיטה העברית בירושלים. במסגרת התואר השני שלו, יצא לשליחות כעוזר פרלמנטרי לחבר הקונגרס דיק גפהארדט. עם השלמת התואר, החל לעבוד כטכנאי אק"ג בבית החולים איכילוב ובמקביל כעוזר פרלמנטרי בכנסת.
ב-1985, הצטרף רותם למשרד החוץ והחל את הליך ההכשרה שלו לתפקידי הדיפלומטיה. ב-1987 החל לשמש כיועץ בצוות של שר החוץ המכהן דאז, שמעון פרס, ושנתיים לאחר מכן, ב-1989 נשלח לתפקיד הראשון שלו בחוץ לארץ והחל לשמש כדובר ישראל באו"ם ובקונסוליה הישראלית בניו יורק. עם חזרתו ארצה, מילא שורה של תפקידים במשרד החוץ כגון מנהל לשכת השר, יועץ השר, עוזר סגן השר ועוד.
בין 1999-2004 כיהן רותם כקונסול כללי בלוס אנג'לס. ב-2007 מונה לשגריר ישראל באוסטרליה, וכיהן בנוסף כשגריר לא-תושב לפיג'י, לפפואה גינאה החדשה ולניו זילנד. ב-2013 סיים את תפקידו באוסטרליה, ובהמשך מונה לראש מערך הדיפלומטיה הציבורית במשרד החוץ.
באוקטובר 2016, עם התפטרותו של מנכ"ל משרד החוץ דורי גולד, החליט ראש הממשלה בנימין נתניהו למנות את רותם לממלא-מקום מנכ"ל משרד החוץ. ב-29 בדצמבר 2016 החליט ראש הממשלה למנותו למנכ"ל הקבוע. ב-18 ביוני 2020 נודע כי רותם ביקש לסיים את כהונתו, ושר החוץ גבי אשכנזי מינה במקומו את אלון אושפיז.
הערות שוליים

↑  יובל רותם מונה למנכ"ל משרד החוץ, באתר ynet, 29 בדצמבר 2016
↑  ראש הממשלה נתניהו החליט למנות את יובל רותם כממלא מקומו של מנכ"ל משרד החוץ דורי גולד, באתר משרד ראש הממשלה, 13 בספטמבר 2016
↑  יובל רותם באתר משרד החוץ
↑   ברק רביד, אחרי התפטרות דורי גולד: נתניהו מינה את יובל רותם לממלא מקום מנכ"ל משרד החוץ, באתר הארץ, 13 באוקטובר 2016
↑  טל שניידר, ‏שר החוץ גבי אשכנזי החליט למנות את אלון אושפיז למנכ"ל משרדו, באתר גלובס, 18 ביוני 2020
יובל רוטמן

| --- | --- |
אין תמונה חופשית
 לידה:  1965 (בן 59 בערך)
 ענף מדעי:  היסטוריה
 מקום מגורים:  ישראל ישראל
 מקום לימודים:  אוניברסיטת פריז מערב נאנטר לה דפאנס (2002) 
 מנחה לדוקטורט:  Évelyne Patlagean 
 מוסדות:  אוניברסיטת תל אביב (2009) 
 
יובל רוטמן (נולד ב-1965) הוא היסטוריון ישראלי, פרופסור חבר בחוג להיסטוריה של עם ישראל באוניברסיטת תל אביב. רוטמן הוא היסטוריון חברתי, העוסק בהיסטוריה חברתית ואנתרופולוגית של מזרח הים התיכון וביזנטיון (ארץ ישראל, סוריה, טורקיה, יוון, ודרום איטליה של ימינו) באלף הראשון לספירה.
חייו ופועלו האקדמי

רוטמן נולד בתל אביב וגדל בבני-ברק ובקריית אונו. את התואר הראשון שלו, סיים באוניברסיטת בר-אילן במדעי המחשב והיסטוריה, ואת התואר השני בבית הספר להיסטוריה שבאוניברסיטת תל אביב. לאחר מכן עבר לצרפת שם השלים את לימודיו עד לקבלת תואר דוקטורט בשנת 2002 מאוניברסיטת פריז 10 - נאנטר ומאוניברסיטת תל אביב. עניינה של עבודת הדוקטורט שלו - עבדות ועבדים במעבר בין העולם הרומי של שלהי העת העתיקה לעולם הים התיכון הביזנטי-מדייאבלי. נושא העבודה: "עבדות ועבדים בעולם הים-תיכוני בין המאה השישית לאחת-עשרה". אל סוגיית העבדות, הגיע רוטמן מתוך עניינו בשאלת גלגוליה של העבדות בעולם היווני-רומי במסגרת היחסים וההשפעות, שבין הקהילות הפוליטיות השונות שנוצרו במרחב הים-תיכוני, קהילות שבשלהי העת העתיקה החלו להגדיר עצמן על פי סממנים דתיים. רוטמן המשיך וממשיך לחקור את נושא העבדות מכיוונים שונים, ולאורך השנים פרסם ספרים ומאמרים רבים בנושא עבדות, שבויי מלחמה, פדיון שבויים ועבדות ילדים.
בשנת 2009, התמנה רוטמן לחוקר ולמרצה בכיר בחוג להיסטוריה של עם ישראל באוניברסיטת תל אביב. בשנת 2015 הפך לפרופסור חבר. בין השנים 2001–2003 היה עמית יד-הנדיב ובין השנים 2004–2005 עמית באוניברסיטת פרינסטון. בין השנים 2004–2009 הוא לימד כמרצה מן המניין במחלקה להיסטוריה באוניברסיטת ייל.
בין הקורסים השונים של רוטמן, ניתן למצוא את הקורסים הבאים: "עולמות יהודים בין כורש למוחמד", יהודים, פגאנים ונוצרים כותבים היסטוריה בעת העתיקה", "בין עבד עברי לעבד אפריקאי: העבדות בישראל ובעמים", "המשפחה היהודית בעת העתיקה", "יחסי יהודים ונוכרים בעת העתיקה", "קדושים ועושי ניסים" ועוד. כולם נושקים לתחום מחקרו של רוטמן ועניינם בתהליכים ובהשפעות החברתיות והתרבותיות שהתרחשו במזרח הקרוב הרומי - ביזנטי. קרי המפגש המרתק בין, המסורת ההלניסטית, הציוויליזציה היהודית והתרבות הנוצרית העולה ותוצאותיו.
מחקריו הנוכחיים של רוטמן, עוסקים בדמות הקדוש ועושה הניסים בדתות המזרח הקרוב בשלהי העת העתיקה וביריבות התרבותית בין הקהילות היהודיות לנוצריות במרחב הביזנטי. לאורך שנותיו כאקדמאי הוא לקח ולוקח חלק פעיל בארגון ובהרצאות, בכנסים רבים ומוזמן להרצאות אורח בישראל ומחוצה לה. כמו כן הוא פרסם מספר כתבות ומאמרי דעה בעיתונים ומגזינים מקוונים בהם "הארץ".
לרוטמן הכשרה וניסיון עבר של עשר שנים כאיש מחשבים וסטרטאפיסט (הוא עבד בין השאר באינטל, אלביט, אלגוטק מערכות ובשרות הציבורי). הוא עבד כדפס והציג בתערוכות אומנות קבוצתיות ובתערוכות יחיד בישראל ומחוצה לה. הוא חי בתל אביב עם שותפו לחיים.
ספריו

Insanity and Sanctity in Byzantium: The Ambiguity of Religious Experience, forthcoming Harvard University Press, 2016
בשנת 2016 יצא ספרו האחרון של רוטמן בהוצאת הספרים של אוניברסיטת הרווארד :
Insanity and Sanctity in Byzantium: The Ambiguity of Religious Experience
ספר זה הוא פרי מחקריו האחרונים של רוטמן העוסקים בדמותו של הקדוש ועושה הניסים. בספר זה מתאר רוטמן כיצד מעמד הקדושה שמוענק להתנהגות חריגה ואף על גבול השיגעון, אפשרה לחברות השונות במרחב הדתי של שלהי העת העתיקה לבסס הגדרות חברתיות ופסיכולוגיות חדשות. "הקדוש המשוגע" הוא זה שבאמצעות שגעונו הצליח להגיע לרמה עליונה ומורמת של רוחניות. דמותו של הקדוש החריג מהבחינה החברתית אפשרה לבסס מעמד של נורמליות לחריגות בעולם חברתי ותרבותי משתנה. כך, מראה רוטמן, שמבחינה דתית הקדשתו של החריג, האבנורמלי, היה כלי רב עוצמה והכרחי במעבר מעולם פגאני לעולם מונותאיסטי. ספר זה בוחן בצורה מדוקדקת את אבות הטיפוס של הקדושים בדת הנוצרית המתפתחת כמו "הקדוש המשוגע", המרטיר והסגפן, ומשווה בינם לבין דמויות מקבילות ביהדות הרבנית של אותה תקופה. קריאה אנתרופולגית ושימוש במודלים תאורטיים פסיכואנליזה מאפשרים לרוטמן לחשוף את התפקיד המרכזי של קידוש אבנורמליות חברתית בתהליך הדינמי של התפתחות חברתית, כאן בתהליכי העיצוב והמעבר של החברה פגאנית לחברה נוצרית.
Byzantine Slavery and the Mediterranean World, Harvard University Press, 2009
Les Esclaves et l’Esclavage: De la Méditerranée antique à la Méditerranée médiévale VIe-XIe siècles, Les Belles Lettres, 2004
בשנת 2004 יצא לאור ספרו הראשון של רוטמן בצרפתית בהוצאת Les Belles Lettres, Paris, ותורגם לאנגלית בשנת 2009 על ידי הוצאת הספרים של אוניברסיטת הרווארד:
הספר מוקדש לסוגיית העבדות בביזנטיון ובמרחבי מזרח הים התיכון. בספר זה בוחן רוטמן את ההגדרות המשתנות של מושגי העבדות החירות והקשר שביניהם בעולם הביזנטי, עולם של שינויים פוליטיים, חברתיים ודתיים, ביניהם גם עלייתו של האסלאם שעיצב והגדיר מחדש את מונחי העבדות והחירות. הספר עוסק בגורלם של העבדים בעת העתיקה ובוחן את הגדרות העבדות והחירות במזרח הים התיכון וביזנטיון בעת העתיקה ובימי הביניים המוקדמים. בלבו של הספר עומדת ביזנטיון כממשיכתה של האימפריה הרומית, שבעולמה התחוללו אירועים היסטוריים בעלי חשיבות רבה, הופעתו של האסלאם ביניהם. רוטמן בוחן את תהליכי השינוי בתפיסה החברתית תרבותית של עבדים שהחלו בתקופה זו להיתפס יותר כבני אדם בעלי זהות דתית של מאמינים לצד היותם רכוש פרטי. בספר זה קורא רוטמן תיגר על הגדרות כלכליות מעיקרן של תופעת העבדות ומציע הגדרה חדשה וחדשנית למונחי העבדות והחירות, הגדרה שלא עומדת בקנה אחד עם ההקשר המודרני שנוצר בין שני המונחים, שלפיו עבדות מיוחסת לכל צורה קיצונית של תלות חברתית. רוטמן מגדיר את מוסד העבדות והשימוש בעבדים לא כמוסד משפטי-כלכלי סטטי, אלא כחלק ממערכת רחבה יותר של קשרים חברתיים, שמשתנה ומשנה את הגדרותיה בהתאם לשינויים הפוליטיים, חברתיים, כלכליים ודתיים של התקופה. הספר חושף את העבדות כתופעה דינמית שלה חלק בלתי נפרד, מושפע ומשפיע על ה ההיסטורית של העולם הים-תיכוני.
Insanity and Sanctity in Byzantium: The Ambiguity of Religious Experience, forthcoming Harvard University Press, 2016
Les Esclaves et l’Esclavage: De la Méditerranée antique à la Méditerranée médiévale VIe-XIe siècles, Les Belles Lettres, 2004
טינה סטרובוס

| --- | --- |

 לידה:  19 במאי 1920 אמסטרדם, הולנד 
 פטירה:  27 בפברואר 2012 (בגיל 91) ריי, ארצות הברית 
 מדינה:  ממלכת ארצות השפלה 
 מקצוע:  פסיכיאטרית, לוחמת מחתרת 
 בן או בת זוג:  Walter A. Chudson 
 מידע חסידת אומות העולם
 פרסים והוקרה:  חסידת אומות העולם (28 בנובמבר 1989)  מדליית אליזבת בלקוול (1998)  תוכנית פולברייט 
 קישורים חיצוניים
 יד ושם:  טינה סטרובוס
 
מרי בוכטר-סכוטה, בראם פאיס וטינה סטרובוס ביום קבלת התואר קבלת התואר בפיזיקה של בראם ב-1941
טינה סטרובוס (בהולנדית: Tina Strobos, ובמקור - Tineke Buchter)‏ (19 במאי 1920 – 27 בפברואר 2012) הייתה פעילת המחתרת ההולנדית בתקופת מלחמת העולם השנייה וחסידת אומות העולם מהולנד.
סטרובוס באה ממשפחת אתאיסטים סוציאליסטים שקלטו פליטים בלגים ואוסטרים בשנות מלחמת העולם הראשונה.
סטרובוס דיברה גרמנית שוטפת. לתקופה קצרה, היא הייתה מאורסת לפיזיקאי יהודי בשם אברהם (בראם) פאיס, אך אירוסיהם בוטלו בשנת 1943. למרות ביטול האירוסין שניהם נשארו חברים טובים וטינה ארגנה את הסתרתו של אברהם ב-19 במרץ 1943. טינה גם הצליחה להסתיר את הוריו בחווה, שם היא ביקרה אותם לעיתים קרובות.
פעילותה בתקופת השואה להצלת יהודים

בשנות מלחמת העולם השנייה הייתה טינה סטרובוס סטודנטית לרפואה באמסטרדם שבהולנד. ביחד עם אמה וסבתה היא סייעה במציאת מקלט ליותר ממאה פליטים יהודים - ארבעה או חמישה בכל פעם - במסגרת פעילותה במחתרת ההולנדית שהתנגדה לכיבוש הנאצי. כך היא הצילה למעלה מ-100 יהודים, ביניהם היה האמן היהודי מרטין מוניקנדם (אנ'). הפליטים השתכנו לתקופת מה בביתה, ששכן כעשר דקות הליכה מביתה של אנה פרנק. כמו כן, היא העבירה ליהודים שהסתתרו בחוות מחוץ לעיר תלושי מזון וידיעות, וכן העבירה לפעילי המחתרת ההולנדית מכשירי רדיו וכלי נשק.
היא נתפסה על ידי הגסטפו ונחקרה תשע פעמים במהלך המלחמה, אך היא לא מסרה כל מידע ושוחררה מפאת חוסר ראיות.
לאחר המלחמה

לאחר המלחמה היגרה סטרובוס לארצות הברית והייתה רופאה ופסיכיאטרית ילדים.
הוקרה

בשנת 1989 הכיר יד ושם בטינה סטרובוס ובאמה, מרי סכוטה (Marie Schotte), כחסידות אומות העולם.
בשנת 1998 זכתה במדליית אליזבת בלקוול (אנ').
הערות שוליים

↑  Elizabeth Blackwell Award, The American Medical Women’s Association
| --- | --- |
בקרת זהויות :  BPN: 86850034  ISNI: 0000 0004 4389 3670  LCCN: no2015040800  VIAF: 311831350   WorldCat (עם VIAF): 311831350
יד עזר לחבר

| --- | --- |
 התאגדות:  עמותה רשומה
 מדינה:  ישראל 
 מטה הארגון:  חיפה 
 נשיא:  פרופ' ביל פרידמן
 יושב ראש:  שמעון סבג
 תקופת הפעילות:  2001–הווה (כ־23 שנים)
 פרסים והוקרה:  יקיר חיפה (2018)  אות הנשיא להתנדבות 
 https://yadezer.org.il
 
יד עזר לחבר היא עמותה ללא מטרות רווח, שנוסדה בשנת 2001 כשהרקע להקמתה היה המצב החברתי והכלכלי בישראל.
החל מיום הקמתה פועלת העמותה באמצעות תרומות הציבור ובעזרת מתנדבים ברחבי ישראל. העמותה אינה נתמכת כלכלית על ידי המדינה.
ניצולי השואה מעמותת "יד עזר לחבר" בפגישה עם כבוד הנשיא, מר ראובן ריבלין
במרוצת השנים, החלה העמותה למקד את פעילותה לטובת ניצולי שואה במצב כלכלי רעוע הסובלים מבדידות ורעב.
הייעוד של עמותת יד עזר לחבר

לפעול לצמצום העוני בחברה הישראלית, להוציא אנשים ממעגל העוני ולאפשר לניצולי שואה לחיות את חייהם בכבוד הראוי.
פעילות העמותה

כיום, מפעילה העמותה קריית חסד בחיפה בה מתגוררים למעלה מ-120 ניצולי שואה שחיו בעבר מתחת לקו העוני. העמותה מספקת לניצולי השואה מגורים, מזון, שירותים סוציאליים וחיי חברה.
פעילויות נוספות המתקיימות במסגרת פעילות העמותה:
הפעלת מספר בתי תמחוי בהם מקבלים יום יום מאות נזקקים ארוחת צהריים חמה. כמו כן מחלקת העמותה ארוחות מזינות לתלמידי בתי ספר.
חלוקת חבילות מזון לנזקקים פעמיים בשנה, חג הפסח וראש השנה.
שיכון מחוסרי דיור.
עריכת טקסי מחווה לניצולות שואה מדי שנה (טקס בחירת מלכה היופי).
עריכת טקסי בר מצווה לניצולי שלא חגגו בנעוריהם.
הפעלת מועדון חברתי לניצולי השואה הכולל שלוש ארוחות חמות ביום, חוגיי העשרה, צוות רפואי ותמיכה 24/7.
הפעלת מוזיאון לזכר השואה.
התנדבות

הכוח הרם ביותר של העמותה הוא מתנדביה. מתנדבי העמותה מסייעים לצרכים המגוונים של העמותה כגון: סיוע לאוכלוסיית ניצולי השואה המתקשים בתפקוד היום-יומי, סיוע במערך הלוגיסטי של העמותה, חלוקת מזון וכיוצא בזה.
מועדון הכדורגל מכבי חיפה אימץ את עמותת יד עזר לחבר, ושחקניה החל מהנערים וכלה בשחקני הקבוצה הבוגרת מגיעים באופן קבוע להתנדב בעמותה ולהשתתף בטקסים ובאירועים הנערכים בעמותה.
בעמותה מתנדבים מכל הגילאים ומכל שכבות האוכלוסייה, לרבות שוטרים, חיילים, שירות בתי הסוהר, סטודנטים, תלמידים ועוד.
מוזיאון השואה

בשנת 2018 הקימה עמותת יד עזר לחבר את מוזיאון השואה בקריית החסד ברחוב קסל בחיפה.
המוזיאון מתעד בכל דרכי המדיה הדיגיטלית את עדויותיהם של הניצולים המתגוררים בבית החם של העמותה וכאלו שנפטרו בשנים האחרונות. במוזיאון ישנם אוספי זיכרון ואמנות שנתרמו לעמותה על ידי משפחות ניצולי השואה. המוזיאון עבור רבים מציין גם את המעבר משואה לתקופה. בפתח המוזיאון מוצגת לראווה גם המשקפת של יוסף טרומפלדור ששוויה נקבע על ידי אנשי מקצוע בכ־25,000 דולר ונחשב ל”נכס” היסטורי.
המוזיאון הוקם כדי להנחיל את עברו של עם ישראל לנוער מכל רחבי הארץ וכן לתיירים המגיעים לבקר במוזיאון.
הייחודיות של המוזיאון היא האפשרות של כל מי שמבקר במוזיאון ללמוד במהלך הסיור על ניצולי שואה ששרדו את התופת, ובסיום הביקור לפגשו את אותם שורדים, פנים מול פנים, כדיירי הבית החם ולשמוע מהם ישירות את הסיפור ובד ובבד לספק להם חברה ולהפיג את בדידותם.
טקסי יום השואה

העמותה מקיימת מדי שנה הן ביום הזיכרון הישראלי לשואה והן ביום השואה הבינלאומי טקס בהשתתפות אלפי משתתפים, ביניהם ניצולי שואה, תלמידים, קבוצות כדורגל, שרים, חברי כנסת, שגרירים ועוד.
הישגים ואותות

אות הנשיא.
אות מלחמת שלום הגליל
מגן שר הרווחה, 2007 ו-2011.
יקיר העיר חיפה, 2018.
הערות שוליים

↑  צריכים סנדוויץ? עזרה בלימודים?, באתר ynet, 1 בספטמבר 2008
↑  "מלכת היופי של ניצולות השואה" הלכה לעולמה, באתר ynet, 3 ביולי 2019
↑  מכבדים את זכר השואה, באתר Maccabi Haifa FC - The Official Page
↑  שוטרי "רובע הדר" של משטרת חיפה ומתנדבי עמותת "יד עזר לחבר" חילקו ארוחות בוקר חמות וחבילות מזון לדיירי הרחוב (הומלסים) בחיפה, באתר עמותת יד עזר לחבר, ‏2020-06-24
↑  חיילי המודיעין הגיעו ל - "יום התנדבות" ב - "בית החם לניצולי השואה", באתר עמותת יד עזר לחבר, ‏2015-02-06
↑  נגה כרמי, עמותת יד עזר לחבר זכתה ב”רכש” כפול: רחל עזריה והמשקפת של יוסף טרומפלדור, באתר חי פה - חדשות חיפה, ‏2017-12-24
↑  נגה כרמי, יום השואה הבינלאומי בחיפה • שמעון סבג: “מידי שנה וגם השנה התקווה היחידה שלי היא, שכל אחד מאתנו, שמצפונו בליבו, יעצור רק ליום אחד ויקדיש אותו לטובת ניצולי שואה”, באתר חי פה - חדשות חיפה, ‏2019-01-27
↑  אות הנשיא למתנדב התשע"ז
טלסטאר ספורטקלאב

טלסטאר ספורטקלאב (בהולנדית: Telstar voetbalclub) הוא מועדון כדורגל הולנדי מהעיר איימאודן (אנ') שבצפון הולנד, המשחק בליגת המשנה ההולנדית.
היסטוריה

המועדון נוסד ביולי 1963 כאיחוד בין שני מועדונים מליגת המשנה "rivals VSV" ו-"Stormvogels" ונקרא טלסטאר על שם לוויין החלל טלסטאר 1(אנ').
את עונתה הראשונה סיימה הקבוצה במקום השני בליגת המשנה והעפילה לראשונה לליגת העל ההולנדית. הקבוצה שיחקה כ-14 עונת רצופות בליגת העל ההולנדית כאשר הישג השיא היה המקום ה-6 בעונת 1973/74. בעונת 1977/78 סיימה הקבוצה במקום ה-18 והאחרון ונשרה לליגת המשנה בה היא משחקת ברציפות עד היום. בעונת 1991/92 רשמה הישג שיא בגביע ההולנדי כאשר העפילה מליגת המשנה לחצי גמר הגביע, אז הודחה לאחר הפסד 0–3 לרודה. בין השנים 2001 ל-2008 נקראה הקבוצה סטורמווגלס טלסטאר ובשנת 2009 חזרה לשמה המקורי.
שחקנים בולטים בעבר

הולנד גליינור פלט
הולנד ג'ימי פלויד האסלביינק
הולנד ירואן טסלר
מאמנים בולטים בעבר

ג'ק מנסל
תארים

"rivals VSV"
גביע ההולנדי
זכייה' (1) 1937/38
סגנות (1) 1916/17
"טלסטאר ספורטקלאב"
אליפות ליגת המשנה
סגנות (1) 1963/64
טיריגן

טיריגן היה מלך שומרי ממוצא גותי, הוא שלט בסביבות שנת 2109 לפנה"ס במשך  40 יום בלבד.
טיריגן הובס על ידי  אותו-ח'גל שליט אור. הוא ברח משדה הקרב וניסה להסתתר בכפר דוברום, אך תושבי הכפר הסגירו אותו לאותו-ח'גל. טיריגן הוצא להורג יחד עם אשתו ובנו.
מקור מאוחר יותר קישר את התבוסה של טיריגן עם ליקוי חמה. כנראה מדובר על ליקוי חמה שהתרחש בשנת 2109 לפנה"ס.
ראו גם

גותים (מסופוטמיה)
רשימת המלכים השומרית
| 0 | 1 | 2 |
| --- | --- | --- |
מלכי שומר
| הקודם: סיאום | שושלת גותים 2109 לפנה"ס | הבא: אותו-ח'גל |
טיריבזוס

טיריבזוס (המאה ה-4 לפנה"ס) היה אציל פרסי. סטרפ סרדיס שהיה בין היוזמים של שלום אנטלקידס.
ביוגרפיה

לאורך כל המלחמה הקורינתית תמכה ממלכת פרס האחמנית בליגה האנטי ספרטנית שכללה את אתונה, תבאי, קורינתוס, וארגוס. הספרטנים מצידם ניסו להטות את לב פרס אליהם. משלחת ספרטנית בראשותו של אנטלקידס הגיעה לסרדיס בשנת 393 לפנה"ס. אותו זמן מונה טיריבזוס לסטרפ במקום טיתראוסטס שמת. הוא הסכים להצעות הספרטנים, במיוחד לאור העובדה שאתונה התחזקה יותר מדי בים האגאי ושהליגה תמכה במרד של אואגורס מלך סלמיס שבקפריסין נגד פרס. האתונאים ששמעו על כוונות הספרטנים שלחו משלחת בראשותו של קונון, טיריבזוס השליך את חברי המשלחת למאסר, אם כי קונון הצליח להימלט. בינתיים נתן טיריבזוס כסף לאנטלקידס ויצא אל שושן לנסות לשכנע את המלך ארתחששתא השני להעתיק את נאמנותו מאתונה לספרטה. המלך לא השתכנע, טיריבזוס הושעה מתפקידו וסטרותס מונה במקומו. הוא המשיך במדיניות האנטי ספרטנית. אם כי חמש שנים לאחר מכן חזר טיריבזוס לשלוט. הוא הביא למשא ומתן בין המלך לספרטנים מה שהוביל לבסוף את שלום אנטלקידס.
טיריבזוס מת לבסוף כאשר ניסה ליזום קשר נגד המלך.
לקריאה נוספת

משה עמית, תולדות יוון הקלאסית, הוצאת מאגנס, תשס"ב (הספר בקטלוג ULI)
Xenophon. Hellenica. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: Perseus
טינה צ'ארלס (זמרת)

| --- | --- |
אין תמונה חופשית
 לידה:  10 במרץ 1954 (בת 70) לונדון, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1969 
 מקום לימודים:  בית הספר לתיאטרון קורונה 
 סוגה:  מוזיקת פופ, בוגי, דיסקו, פולק רוק 
 שפה מועדפת:  אנגלית 
 חברת תקליטים:  סוני מיוזיק, קולומביה רקורדס 
 מספר צאצאים:  1 
 www.tinacharles.com
 פרופיל ב-IMDb
 
טינה צ'ארלס (באנגלית: Tina Charles;‏ נולדה ב-10 במרץ 1954) היא זמרת בריטית בסגנון הפופ והדיסקו. התפרסמה בעיקר בשנות ה-70 וה-80 של המאה ה-20 בבריטניה ומחוצה לה.
ראשית חייה

נולדה כטינה הוסקינס (Hoskins) בוייטצ'אפל, לונדון, לצ'ארלס הוסקינס, שעבד בבית חרושת לייצור קופסאות ואשתו הילדה. יש לה אח, וורן, שהיה מנהל ההופעות שלה בעיצומה של הקריירה שלה.
לאחר שהחלה את קריירת המוזיקה שלה, היא לא השתמשה בשם המשפחה האמיתי שלה, הוסקינס, מכיוון שהדבר עשוי היה לגרום לבלבול עם שם הזמרת מרי הופקין, שהייתה ידועה יותר באותה תקופה. היא בחרה ב"צ'ארלס", כשם אביה.
קריירה

צ'ארלס החלה את הקריירה שלה כזמרת גיבוי וכמוזיקאית הפעלות, והקליטה את סינגל הסולו הראשון שלה בשנת 1969 עם אלטון ג'ון שהיה אז זמר אלמוני יחסית. בתחילת שנות השבעים היא סיפקה שירים לסדרת האלבומים Top of the Pops של גרסאות כיסוי ללהיטים עכשוויים.
הפריצה הגדולה של צ'ארלס הגיעה בשנת 1975, אז המלחין והמפיק ההודי-בריטי בידו (Biddu), שבדיוק נהנה מהצלחה מסיבית ברחבי העולם עם להיט הדיסקו "לחימת קונג פו" עבור קארל דאגלס, הפיק את הסינגלים "You Set My Heart on Fire" (אתה מצית אש בליבי) ו-"I Love to Love (But My Baby Loves to Dance)" ("אני אוהבת לאהוב (אבל האהוב שלי אוהב לרקוד)) עבורה. הסינגל האחרון צעד שלושה שבועות במקום הראשון במצעד הבריטי במרץ 1976, והיה להיט גדול ברחבי העולם. היא זכתה בפרס ג'ונו (Juno) בשנת 1977.
שיתוף הפעולה עם בידו המשיך באלבום עתידי ושיר נוסף שלה הפך ללהיט: "Dance Little Lady Dance Dance". בסך הכל הייתה צ'ארלס 42 שבועות בגרף הסינגלים של בריטניה בשנת 1976 בלבד, בעיקר בשל שני התקליטים הללו. במהלך תקופה זו, להקת הליווי שלה כללה את טרבור הורן (זמן מה החבר שלה), ג'וף דאונס וברוס וואלי.
להיטים נוספים כמו "Love Me Like a Lover", "Dr. Love", "Rendezvous" ו- "Love Bug" הפכו אותה לכוכבת פופ באירופה, אסיה, אוסטרליה וניו זילנד, אך היא מעולם לא הצליחה להשיג הצלחה בארצות הברית. הקלטת הסולו היחידה שלה שהצליחה באופן משמעותי בארצות הברית הייתה "אתה מצית אש בליבי", שהגיעה למקום השלישי בתרשים הקובץ '20 של דיסקוטק עולם' בסתיו 1975.
בשנת 1978 צ'ארלס זכתה בפסטיבל הזמר הפופולרי שנערך בטוקיו, כשבצעה את הלחן "Love Rocks". צ'ארלס ייצגה את בריטניה וחלקה את הפרס הראשון עם יפן עצמה.
מכאן ועד 1980 הקריירה שלה הייתה בירידה, וגם מוזיקת הדיסקו איבדה בדרך כלל את הפופולריות שהייתה לה. היא ניסתה לשנות את סגנון הדיסקו שלה באלבום שלה, Just One Smile, משנת 1980, לסגנון רוק כבד במידה מסוימת אך האלבום נחל כישלון. באותו זמן הייתה נשואה עם ילדה היא התמסרה במשך כמה שנים לחיי המשפחה שלה.
באמצע שנות השמונים עשתה קאמבק מחדש עם רמיקס של "אני אוהב לאהוב".
מאז שנת 2000 צ'ארלס הופיעה ברחבי אירופה שם העריכו מחדש את מוזיקת הדיסקו ואת הלהיטים שלה, והיא הפכה לזמרת פופולרית בהופעותיה. צ'ארלס הופיעה בחמישייה המובילה בשנת 2006 במצעד שירי הדאנס קלאב האמריקני עם השיר "Higher".
בישראל

בשיא הקריירה שלה בנובמבר שנת 1977 צ'ארלס הגיעה לסיבוב הופעות בישראל. באותה שנה היא הוכתרה לזמרת השנה בגלי צה"ל ובגל הקל.
בביקורה בארץ נפגשה צ'ארלס עם ראש הממשלה מנחם בגין.
הערות שוליים

↑  טינה צ'ארלס "אוהבת לאהוב" בעברית, דבר, 7 באוקטובר 1977
↑  יאיר פלדמן, ארץ קטנה אנשים קטנטנים, דבר, 12 במאי 1978
| --- | --- |
בקרת זהויות :  PLWABN: 9810593105205606  BnF: cb13936991t (data)  GND: 134346157  ISNI: 0000 0000 5515 2205  LCCN: n92111654  MusicBrainz: 93117a67-55b4-4b18-94c4-35c8a75fefc2  NKC: mzk2005280287  NTA: 096857455  SUDOC: 157335070  VIAF: 76504224   WorldCat (עם VIAF): 76504224
יאו צים מונג

| --- | --- |

 מדינה:  הרפובליקה העממית של סין הרפובליקה העממית של סין
 רשות מחוקקת:  מועצת המחוז יאו צים מונג 
 אוכלוסייה:  ‏
  ‑ במחוז:  323,000 (2020)
 קואורדינטות:  22°18′43″N 114°10′18″E﻿ / ﻿22.31187°N 114.17168°E﻿ / 22.31187; 114.17168 
 אזור זמן:  UTC+8
 http://www.districtcouncils.gov.hk/ytm/
  מפת מיקום  מפה מפורטת   (למפת הונג קונג מוגדלת) גואנגדונג ים סין הדרומייאו צים מונג(למפת הונג קונג רגילה) גואנגדונג ים סין הדרומייאו צים מונג  he tabBackground:;tabBorder:#aaa;defaultTab:0;
 
חוף ביאו צים מונג במבט לאי הונג קונג
יַאו צִים מוֹנג
יַאו צִים מוֹנג (油尖旺區) הוא מחוז מנהלי בקאולון שבהונג קונג. שטחו הכולל הוא 6.55 קילומטר רבוע. הוא אחד המחוזות החשובים ביותר בהונג קונג. בשנת 2011 מנתה אוכלוסייתו כ-308,000 איש.
המחוז קיבל את שמו משלוש השכונות מהן הוא מורכב, יאו מַה טֵי, צִים שַׂה צוֹי ומוֹנְג קוֹנְג.
במחוז זה ממוקמת אוניברסיטת הונג קונג למדעי המדינה.
ב-13 בדצמבר 2008 הושלכו שני בקבוקי חומצה לתוך קהל קונים במרכז קניות במחוז יאו צים מונג. הבקבוקים הושלכו כנראה מהקומה ה-12 בבניין סמוך. אירועי פיגוע חומצה דומים קרו שוב ושוב באותו מקום מספר פעמים בשנים 2009-2010. באירועים נפגעו כ-130 בני אדם, והמבצע לא נתפס עד היום.
יוזמות כלכליות סובייטיות

יוזמות כלכליות סובייטיות היו ישויות חוקיות בברית המועצות שקיימו פעילות כלכלית כלשהי: ייצור, חלוקת מצרכים, שירותים וכו'. המונח חופף אך אינו מקביל לחלוטין למונח המערבי חברה.
עסקים פרטיים נחשבו בעיני המפלגה הקומוניסטית למאפיין קפיטלסטי הנוגד את אופייה המתוכנן של הכלכלה הסובייטית, ולכן למעט תקופות קצרות בעידן המדיניות הכלכלית החדשה שלאחר מלחמת האזרחים ברוסיה, ושנות הפרסטרויקה שלפני התמוטטות ברית המועצות, לא התאפשר קיומם במשך מרבית ההיסטוריה של ברית המועצות. לפיכך נוצר צורך במוסדות מקבילים שימלאו תפקיד עסקי דומה, ויאפשרו פיתוח כלכלי, מבלי שיהיו מונעים משאיפה לרווח אישי. את התפקיד הזה נועדו להגשים היוזמות הכלכליות.
היוזמות חולקו למספר סוגים, בהתבסס על סוגי הקניין שהיו נהוגים בברית המועצות:
יוזמות מבוססות על רכוש של אזרחים סובייטים:
יוזמות פרטיות.
יוזמות משפחתיות.
יוזמות מבוססות על רכוש קולקטיבי:
יוזמות קולקטיביות.
קואופרטיבים של ייצור.
יוזמות מבוססות סוגי תאגידים שונים.
יוזמות של ארגונים ציבוריים (общественные) או ארגונים דתיים (религиозные).
יוזמות מבוססות על רכוש המדינה:
יוזמות של ברית המועצות.
יוזמות של רפובליקה סובייטית.
יוזמות ציבוריות ברמה המקומית.
סוגי יוזמות נוספים כללו יוזמות מעורבות (смешанные предприятия) ויוזמות מבוססות השכרה (арендные предприятия).
יובל רויכמן

| --- | --- |
 מקום לימודים:  האוניברסיטה העברית בירושלים 
 מנחה לדוקטורט:  אלכסנדר לובוצקי 
 מוסדות:  אוניברסיטת בר-אילן 
 תלמידי דוקטורט:  אלי בגנו, יונה צ'רניאבסקי 
 פרסים והוקרה:  פרס חיים נסיהו במתמטיקה (1995) 
 
יובל רויכמן הוא מתמטיקאי ישראלי, פרופסור במחלקה למתמטיקה באוניברסיטת בר-אילן.
תחומי ההתמחות שלו הם קומבינטוריקה, תורת הגרפים, תורת ההצגות, חבורות קוקסטר.
קריירה מקצועית

רויכמן למד את תאריו באוניברסיטה העברית. את עבודת התזה שלו ביצע באוניברסיטה העברית, בתחום "גרף קיילי של חבורות הסימטריה" בהנחיית אלכס לובצקי. על עבודה זו זכה בפרס חיים נסיהו במתמטיקה לשנת 1995.
חיים אישיים

רויכמן מתגורר בכוכב השחר. נשוי ואב לשבעה.
הערות שוליים

↑  רויכמן יובל | המחלקה למתמטיקה, באתר math.biu.ac.il
↑  Nessyahu prize, ‏2017-01-20 (באנגלית)
| --- | --- |
בקרת זהויות :  NLI: 987007460416805171  MGP: 148998 
ערך זה הוא קצרמרבנושא אישים. אתם מוזמנים לתרום לוויקיפדיה ו.
יובל רז

| --- | --- |
אין תמונה חופשית
 לידה:  13 ביוני 1978 (בן 46)
 מדינה:  ישראל 
 מקום לימודים:  תלמה ילין  סטודיו למשחק ניסן נתיב 
 פרופיל ב-IMDb
 
יובל רז (נולד ב-13 ביוני 1978) הוא שחקן ישראלי.
ביוגרפיה

בשנים 1992–1996 למד בתיכון תלמה ילין במגמת אמנות פלסטית. בצה"ל שירת בחיל המשטרה הצבאית. ב-2003 סיים 3 שנות לימודי משחק בסטודיו למשחק ניסן נתיב לצד רועי אסף, לוסי דובינצ'יק, ליאת אזר ואודי רוטשילד. במהלך לימודיו זכה במלגות קרן שרת מטעם קרן ישראל אמריקה לשנים 2002 ו-2003